o
DEREK PRINCE: RAKENNA KALLIOLLE
VIIMEINEN TUOMIO 1/2
Tuomiosta puhuttaessa on ymmärrettävä, -
että on olemassa kahdenlaisia tuomioita.
Ensimmäinen on Jumalan ajalliset tuomiot.
Toinen on aiheemme, ikuiset tuomiot.
Kohtaamme nämä tuomiot, kun siirrymme ajasta ikuisuuteen.
On tärkeää erottaa nämä kaksi tuomiotyyppiä.
Muuten joudumme kamppailemaan ristiriitojen kanssa.
Ensimmäinen tuomiotyyppi esiintyy ajallisesti.
Siihen liittyy siunaus tai tuomio, joka annetaan sen mukaan, -
miten edellinen sukupolvi on suhtautunut Jumalaan.
2. Moos. 20:4-6:ssa mainitaan selkeä esimerkki -
Jumalan ajallisesta tuomiosta.
2. Moos. 20:4-6. Tämä raamatun- paikka on osa kymmentä käskyä.
"Älä tee itsellesi patsasta äläkä muutakaan jumalankuvaa," -
"älä siitä, mikä on ylhäällä, alhaalla tai vesissä."
"Älä kumarra äläkä palvele niitä, sillä minä olen kiivas Jumala."
"Aina kolmanteen ja neljänteen polveen" -
"minä panen lapset vastaamaan isiensä pahoista teoista."
"Polvesta polveen teen laupeuden niille, jotka rakastavat minua."
Epäjumalanpalvonta, synneistä suurin, -
tuo tuomion seuraaville kolmelle tai neljälle sukupolvelle.
Se on ajallinen tuomio.
Tästä on monia esimerkkejä Israelin historiassa -
ja muiden, epäjumalanpalvontaan sekaantuneiden kansojen historiassa
Jer. 32:ssa Jeremia puhuu Jumalan tuomiosta.
Jer. 32:18:ssa Jeremia rukoili Herraa näin: -
"Sinä osoitat armoasi tuhansille" -
"mutta kostat isien pahat teot heidän lapsilleen."
"Sinä olet suuri ja väkevä Jumala, Herra Sebaot on sinun nimesi."
Jumala kostaa isien pahat teot seuraaville polville.
Tämä on ajallinen tuomio.
Sama pätee myös vanhurskaiden siunauksiin.
Ps. 103:17-18:ssa Daavid sanoo näin: -
"Herran armo pysyy ajasta aikaan niille," -
"jotka pelkäävät Häntä."
"Polvesta polveen ulottuu Hänen uskollisuutensa" -
"kaikkiin, jotka pysyvät Hänen liitossaan," -
"muistavat hänen käskynsä ja elävät niiden mukaan."
Jumalan siunaus ja vanhurskaus periytyvät polvesta polveen.
Suhtautumisemme Jumalaan vaikuttaa omaan elämäämme -
ja tuleviin sukupolviin.
Se on merkittävä asia.
Olemme vastuussa tulevien sukupolvien -
siunauksesta tai kärsimyksestä.
Käytännössä tämä pitää paikkansa.
Alkoholistivahnempien lapsi saa heti huonot lähtökohdat.
Syy ei ole lapsen.
Jumalan tuomio periytyy tuleville sukupolville.
Täytyy vielä lisätä, että on myös toisenlainen tuomio.
Heprealaiskirjeessä sitä kutsutaan ikuiseksi tuomioksi.
Se vaikuttaa ikuisuuteemme.
Sen tuomion periaatteet ovat täysin erilaiset.
Jumala puhuu Hesekielin kautta Hes. 18:1-4:ssa näin: -
"Minulle tuli tämä Herran sana:" -
"Mikä teidän on, israelilaiset? Maassanne hoetaan sananpartta:" -
"Isät söivät raakoja rypäleitä, lasten hampaita vihloo."
Sillä tarkoitettiin, että lapset kärsivät isien syntien tähden.
"Niin totta kuin elän, sanoo Herra Jumala," -
"tätä sananpartta ei yhdenkään israelilaisen enää pidä lausua."
"Kaikki ihmiset ovat minun vallassani," -
"ja kuolema on vain sen osana, joka on syntiä tehnyt."
Tässä ei puhuta ajallisesta tuomiosta, -
vaan jokaisen sielun tuomiosta, kun siirrymme ajasta ikuisuuteen.
Silloin jokainen vastaa vain omasta elämästään.
Sielu, joka on tehnyt syntiä, on kuoleman oma.
Sama toistuu jakeessa 20.
Jumala on yhä ehdottomampi. Hes. 18:20: -
"Mutta sen, joka tekee syntiä, on kuoltava."
"Ei poikaa panna vastaamaan isänsä eikä isää poikansa synneistä."
"Vanhurskas saa vanhurskautensa, jumalaton jumalattomuutensa mukaan"
Kun siirrymme ajasta ikuisuuteen, -
emme vastaa edellisten suku- polvien siunauksista tai synneistä.
Vastaamme Jumalalle vain omista henkilökohtaisista teoistamme.
"Vanhurskas saa vanhurskautensa, jumalaton jumalattomuutensa mukaan"
Saarnaajan kirjassa sanotaan: mihin paikkaan puu kaatuu, siihen se jää.
Tilamme kuoleman hetkellä määrää tilamme ikuisuudessa.
Tämä on ikuinen tuomio.
Tarkastellaan Jumalan tuomion viittä periaatetta.
Nämä periaatteet löytyvät Room. 2:sta.
Room. 2:2: "Me tiedämme," -
"että Jumala on oikeassa tuomites- saan ne, jotka tekevät tällaista."
Jumalan tuomio perustuu tosiseikkoihin, ei kuulopuheisiin.
Jumala halusi saada selville totuuden Sodomasta ja Gomorrasta.
Enkelit olivat tuoneet kauhukertomuksia, -
mutta Jumala tuli tarkastamaan tilanteen itse.
Se on vaikuttavaa. Jumalan tuomio ei perustu kuulopuheisiin.
Hän tuomitsee tosiasioiden perusteella.
Toinen periaate löytyy jakeesta 6.
"Jumala maksaa jokaiselle hänen tekojensa mukaan."
Meidät tuomitaan tekojemme perusteella.
Tuo perusperiaate kulkee läpi koko Raamatun.
Se koskee niin uskovia kuin uskosta osattomiakin.
1. Piet. 1:17:ssä Pietari kertoo, -
että tämä periaate koskee etenkin uskovia.
Pietari sanoo uskoville 1. Piet. 1:17:ssä näin: -
"Ja jos kerran te rukoillessanne kutsutte Isäksi Häntä," -
"joka puolueettomasti tuomitsee kunkin hänen tekojensa mukaan," -
"eläkää jumalanpelossa tämä muukalaisuutenne aika."
Tästä ei julkisesti puhuta seurakunnan keskuudessa.
Pietari puhuu nimenomaan uskoville.
Meidät tuomitaan tekojemme perusteella.
Eläkää jumalanpelossa.
Älkää olko varomattomia, ylpeitä älkääkä ylimielisiä.
Meidän on vastattava joka sanasta ja teosta Jumalalle.
Näin siis sanottiin uskoville.
Ilm. 20:12:ssa sanotaan, että kaikki tuomitaan -
sen perusteella, mitä kirjoihin oli merkitty.
Jumala pitää kirjaa jokaisen elämästä.
Uuden testamentin aikoihin kirjat näyttivät erilaisilta.
Ne olivat kirjakääröjä.
Se on selkeämpi kuva.
Tämä on minun mielipiteeni.
Viimeisellä tuomiolla näemme ikään kuin kuvanauhan elämästämme.
Se on 1. Piet. sanoma.
Siirrytään takaisin Room. 2:een.
Jakeessa 3 mainitaan seuraava periaate.
Tarkoitanko jaetta 3?
En. Se ei ole käännetty sillä tavalla kuin haluaisin.
Oikea kohta on Room. 2:11.
Selitän kohta, mitä tarkoitan.
"Jumala ei ole puolueellinen."
Näin sanotaan nykyajan englanninkielisissä käännöksissä.
Joskus pohdin, voiko Raamattua kääntää nykykielelle -
ilman että käännökseen sekoittuu nykyisiä ajattelumalleja?
Kieli liittyy kiinteästi ajatuksiin.
Kuningas Jaakon vanhassa käännöksessä sanotaan: -
"Jumala ei katso henkilöön." Se on paljon tarkempi käännös.
Puolueellisuus voi liittyä kaikenlaisiin ihmisiin.
Voimme pitää heikon puolta ja auttaa häntä.
Kun emme katso henkilöön, emme anna ulkoisen olemuksen vaikuttaa.
Ihminen voi olla kenraali, presidentti tai piispa, -
mutta hän ei saa erityiskohtelua.
Tätä tarkoitetaan, kun sanotaan, ettei Jumala katso henkilöön.
Etenkin tärkeissä asemissa toimivien on syytä muistaa se.
Lisäksi meidät tuomitaan sen mukaan, miten paljon tiedämme.
Paavali sanoo Room. 2:12:ssa: -
"Ne, jotka ovat tehneet syntiä lakia tuntematta," -
"myös tuhoutuvat laista riippumatta."
"Ne taas, jotka ovat lain tuntien tehneet syntiä," -
"myös tuomitaan lain nojalla."
Jeesus kuvailee tätä periaatetta Matt. 11:ssä.
Jeesus puhui kaupungille, joka oli torjunut Hänet.
Matt. 11:20-24: -
"Jeesus nuhteli kaupunkeja, joissa Hän oli tehnyt voimatekoja," -
"sillä ne eivät olleet kääntyneet."
"Voi sinua, Korasin ja Betsaida!"
"Jos kaduillanne tehdyt voimateot" -
"olisi tehty Tyroksessa tai Sidonissa," -
"ne olisivat säkissä ja tuhassa tehneet parannuksen."
"Tyros ja Sidon pääsevät tuomiopäivänä vähemmällä kuin te."
Betsaidassa ja Korasinissa oli ollut enemmän Jumalan tiedon valoa.
Niiden tuomio on kovempi.
Meidät tuomitaan sen mukaan, paljonko meille on annettu valoa.
Englanninkielisissä maissa on enemmän tietoa Jumalasta -
kuin milloinkaan missään muualla.
Meillä on Raamattuja, kirjoja, nauhoja, opetussarjoja, julistajia.
Meidät tuomitaan sen perusteella.
Pidetään se mielessä.
Tällä sukupolvella on ollut eniten tietoa. Tuomio tulee olemaan kova.
Jeesus jatkaa: -
"Entä sinä, Kapernaum, korotetaanko sinut muka taivaaseen?"
"Alas tuonelaan sinut syöstään!"
"Jos sinun kaduillasi tehdyt voimateot olisi tehty Sodomassa," -
"se olisi pystyssä vielä tänäkin päivänä."
"Sodoman maa pääsee tuomiopäivänä vähemmällä kuin sinä"
Mitä enemmän tietämystä, sitä ankarampi tuomio.
Luultavasti ei ole ollut sukupolvea, -
jolla on ollut yhtä paljon tietämystä kuin meillä.
Pidä se mielessäsi. Sen mukaan meidät tuomitaan.
Viides periaate mainitaan Room. 2:16:ssa.
"Jumala tuo minun julistamani evankeliumin mukaisesti" -
"ihmisten sisimmätkin salaisuudet Kristuksen Jeesuksen tuomittaviksi"
Meidät tuomitaan myös sisimpien ajatusten ja asenteiden mukaan.
Meidän motiivimme ovat Jumalalle tärkeitä.
Kaksi ihmistä voi toimia samalla tavalla mutta eri motiiveista.
Tuomitessaan Jumala katsoo motiiveihin.
Tarkastelemme seuraavaksi, millainen on viimeinen tuomio.
Raamatussa kuvataan neljä erilaista tuomiota.
Ensimmäinen tuomio käydään Kristuksen tuomioistuimen edessä.
Kreikan sana "bema" merkitsi roomalaisten tuomiokoroketta.
Pontius Pilatus istui "bemalla", kun Jeesus oli tuomittavana.
Tällä tuomiolla ovat vain kristityt, uskovat.
Avataan taas 1. Piet. 1:17.
Koen, että Jumala haluaa minun lukevan jakeen uudelleen.
"Ja jos kerran te rukoillessanne kutsutte Isäksi Häntä," -
"joka puolueettomasti tuomitsee kunkin hänen tekojensa mukaan," -
"eläkää jumalanpelossa tämä muukalaisuutenne aika."
1. Piet. 4:17: "On tullut tuomion aika alkaa Jumalan huoneesta."
"Mutta jos se alkaa meistä, mikä onkaan niiden loppu," -
"jotka eivät taivu uskomaan Jumalan evankeliumia?"
Tuomio alkaa aina Jumalan huoneesta.
Ensimmäisenä tuomitaan kristityt.
Heillä on erityinen tuomionsa.
Room. 14:10-12: -
"Kuinka sinä voit tuomita veljesi tai halveksia veljeäsi?"
"Kaikki me joudumme Jumalan tuomioistuimen eteen."
"Onhan kirjoitettu: 'jokainen polvi' -
'on notkistuva minun edessäni ja jokainen kieli on ylistävä Jumalaa'
"Jokainen meistä joutuu tekemään Jumalalle tilin itsestään."
Sinun ei tarvitse tehdä tiliä minusta tai pastoristasi.
Jotkut kuluttavat paljon aikaa muiden tuomitsemiseen, -
vaikka pitäisi olla pohtimassa omia tekoja.
Joudumme tekemään tilin itsestämme.
"Jokainen meistä joutuu tekemään Jumalalle tilin itsestään."
2. Kor. 5:ssä Paavali palaa samaan aiheeseen.
2. Kor. 5:10: -
"Meidän, kristittyjen, on tultava Kristuksen tuomioistuimen eteen," -
"jotta kukin saisi sen mukaan, mitä on tehnyt, hyvää tai pahaa."
Kreikan kielellä sanotaan, että kaikki tuodaan julki.
Ei ole salaisuuksia. Kaikki paljastetaan.
Saamme Kristuksen tuomioistuimen edessä sen mukaan, -
mitä olemme ajallisessa elämässämme tehneet.
Tässä tuomiossa on viisi pääpiirrettä.
Käydään ne läpi nopeasti.
Tuomio on yksilöllinen. Jokainen vastaa itsestään.
Tuomio saadaan sen mukaan, miten olemme eläneet.
Teot luokitellaan kahteen luokkaan, hyvään ja pahaan.
1. Joh. 5:17: "Kaikki vääryys on syntiä."
Kaikki epävanhurskas on syntiä.
Monet ovat virheellisesti alkaneet ajatella, että on välimaasto.
Ei ole olemassa neutraalia välimuotoa.
Seuraava periaate on se, että tämä ei ole kadotustuomio.
Tämä on hyvin tärkeää.
Jos uskomme Jeesukseen, kadotustuomiota ei ole.
Tuomiossa arvioidaan, millaisia palvelijoita olemme olleet.
Luen kolme raamatunpaikkaa, joista saamme lohtua.
Näen huolestuneita ilmeitä.
Se ei ole pelkästään huono asia.
Jeesus sanoo Joh. 3:18:ssa: -
"Sitä, joka uskoo Häneen, ei tuomita, mutta se, joka ei usko," -
"on jo tuomittu."
Jeesukseen uskovia ei tuomita kadotukseen.
Jeesus jatkaa Joh. 5:24:ssä: -
"Totisesti, totisesti: se, joka kuulee minun sanani"
"ja uskoo minun lähettäjääni, on saanut ikuisen elämän."
"Hän ei joudu tuomittavaksi, vaan on jo siirtynyt kuolemasta elämään"
Lopuksi Room. 8:1: -
"Mikään kadotustuomio ei kohtaa niitä, jotka ovat Kristuksessa."
Meillä ei siis ole kadotustuomiota.
Puhumme tuomiosta, jolla arvioidaan Jeesukselle tekemämme palvelutyö.
Tämä selitetään selvimmin 1. Kor. 3:11-15:ssä.
1. Kor. 3:11-15
Paavali puhuu seurakunnan rakentamisesta.
"Perustus on jo laskettu, ja se on Jeesus Kristus."
"Muuta perustusta ei kukaan voi laskea."
"Rakennetaanpa tälle perustukselle kullasta, hopeasta, jalokivistä," -
"puusta, heinistä tai oljista, aikanaan kunkin teot tulee ilmi."
"Tuomiopäivänä tuli koettelee, millainen kunkin teko on."
"Se, jonka rakennus kestää, saa palkan."
"Se taas, jonka rakennus palaa, kärsii vahingon."
"Itse hän tosin pelastuu, mutta kuin tulen läpi."
Se on kristittyjen tuomion peruste.
Rakennuksemme perustuksen täytyy olla Jeesus Kristus.
Sen jälkeen arvioidaan palvelumme laatua.
Helposti saatavia asioita voidaan tarjota paljon: -
puuta, heinää ja olkia.
Ne palavat poroksi.
Arvokkaat asiat ovat harvinaisia: kulta, hopea, jalokivet.
Jotkut tarkastelevat vain palvelunsa määrää.
Jumala arvioi asiat toisin.
Tarjoan muutamia ehdotuksia siitä, -
miten voimme varmistua palvelumme kestävyydestä.
Esittelen kolme palvelutyön arviointitapaa.
Ensiksikin mikä on motiivisi?
Jumala hyväksyy vain teot, jotka tehdään Hänen kunniakseen.
Seurakunnassa tehdään paljon työtä ihmisen omaksi kunniaksi.
Tämä on henkilökohtainen huomioni.
Seurakunnan suurin ongelma -
on palvelijoiden henkilökohtaiset kunnianhimot.
Suurin seurakunta, paksuin osoitekirja, eniten ihmeitä.
Se kaikki palaa tulessa väärien motiivien takia.
Paavali sanoo 1. Kor. 10:31:ssä: "Syöttepä siis tai juotte" -
"tai teettepä mitä tahansa, tehkää kaikki Jumalan kunniaksi."
On vain yksi hyväksytty motiivi. Se on Jumalan kunnia.
Koen, että Herra haluaa minun pysähtyvän tähän.
Voitte tarkastella palvelutyönne motiiveja.
Room. 12:1:ssä Paavali kehottaa meitä uudistumaan mieleltämme.
Uudistetun ja uudistamattoman mielen ero on se, -
että uudistamaton mieli kysyy: "Mitä minä hyödyn tästä?"
Uudistettu mieli kysyy: "Miten tämä tuo kunniaa Jumalalle?"
Se on täysin muuttunut motiivi.
Tämä pätee myös avioliittoihin. Monet liitot ovat onnettomia, -
koska niihin mennään uudistamattomalla mielellä, -
kysyen, mitä minä saan tästä.
Se on varma onnettoman liiton resepti.
Oikea motiivi on: "Mitä minä voin antaa?"
Kun puolisot ovat valmiita antamaan itsestään, -
avioliitto on onnellinen.
Motiivit ovat tärkeitä.
Toiseksi meidän täytyy toimia kuuliaisina Jumalan Sanalle, -
jos haluamme, että tekomme kestävät tulessa.
Se on ainoa hyväksyttävä peruste.
Matt. 7:ssä Jeesus puhui kahdenlaisista ihmisistä.
Toiset rakensivat hiekalle, toiset kalliolle.
Tästä kerrotaan luvun lopussa.
Olen Markuksen evankeliumissa. Siksi jaetta ei tahdo löytyä.
Matt. 7, jakeesta 21 eteenpäin
Jeesus sanoo: -
"Ei jokainen, joka sanoo: 'Herra, Herra', -
"pääse taivasten valtakuntaan."
"Sinne pääsee se, joka tekee taivaallisen Isäni tahdon."
Ainoa hyväksytty motiivi on tehdä Jumalan tahto.
Sitten Jeesus sanoo jotakin, mikä loukkaa joitakuita.
"Monet sanovat: 'Sinun nimessäsihän me profetoimme,' -
'karkotimme pahoja henkiä ja teimme monia voimatekoja.'
"Silloin vastaan: 'En tunne teitä.'
'Menkää pois minun luotani, vääryydentekijät!'
Olen Jumalan armosta saanut karkottaa pahoja henkiä.
Olen nähnyt monia suuria ihmeitä.
Olen usein profetoinut.
En perusta kirkkauden toivoa niihin asioihin.
Se, joka niin tekee, on vaarassa.
Taivaaseen pääsee se, joka tekee Isän tahdon.
Jeesus sanoo ihmeidentekijöille: "Menkää pois, vääryydentekijät!"
Monet tulevat itselleen laiksi.
He toimivat oman tahtonsa ja etunsa mukaisesti -
piittaamatta Jumalan Sanan pääperiaatteista.
Jos olet kiinnostunut Derek Princen muista opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz